Diari Oficial de la Generalitat Valenciana


Sumari del DOGV 1325, del 14-06-1990 (1990/817858)

RESOLUCIÓ de 30 de maig de 1990, de la Direcció del Servei Valencià de Salut (SVS), Per la qual s'estableix el programa d'ajudes a la formació i investigació del personal dependent de les institucions gestionades pel Servei Valencià de Salut.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1325

Data del DOGV
:   14-06-1990

Secció del DOGV
:   ALTRES DISPOSICIONS

Número del document
:   1990/817858


Data del document
:   30-05-1990

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 30 de maig de 1990 de la Direcció del Servei Valencià de Salut (SVS) per la qual s'estableix el programa d'ajudes a la formació i investigació del personal dependent de les Institucions gestionades pel SVS.  
La Llei General de Sanitat, en l'article 18, determina que les administracions públiques mitjançant els seus serveis de salut, desenrotllaran, entre altres, les actuacions destinades a la millora i adequació de les necessitats de formació del personal al servei de l?organització sanitària i el foment de la investigació científica en el camp específic dels problemes de salut.  
En el mateix sentit, la Llei del SVS estableix en el seu article 6 com a funcions de l?organisme les del foment de la investigació científica en relació amb els problemes de salut i la formació bàsica continuada del personal al servei de l?organització sanitària en col·laboració amb entitats docents sanitàries.  
Atesa la formació continuada i la investigació com a elements fonamentals per al progrés sanitari, la Direcció del SVS va elaborar un Programa d'Ajudes a la Formació i Investigació dels professionals de l'organisme, les normes del qual es plasmaren en la Circular 11/89, de 15 de juny.  
L'experiència acumulada durant el primer any de vigència del Programa aconsella la modificació d'alguns aspectes d'aquest amb la finalitat d'agilitzar la tramitació de les sol·licituds i l'abonament de les ajudes concedides.  
Així mateix, l?Ordre de 22 de març de 1990, de la Conselleria de Sanitat i Consum, per la qual s'efectuen diverses delegacions d'atribucions en matèria de despeses del Pressupost i de personal en diferents òrgans del SVS, estableix en l'article sisé, apartat h), competències del Director d'aquest per a la concessió al personal sanitari d'ajudes perquè participen en cursos i seminaris, elaboració de ponències, realització de publicacions i altres activitats científiques.  
Per tot això, he resolt:  
Article primer  
Aprovar el Programa d'Ajudes a la Formació i Investigació del personal dependent de les institucions gestionades pel SVS per a l'any 1990.  
Article segon  
L'acceptació o denegació de les ajudes sol·licitades i l?import de les seues quanties, es farà sobre la base dels objectius prioritaris que figuren a la norma segona i en relació al lloc de treball del sol·licitant, i també per la disponibilitat pressupostària.  
El programa d'ajudes a la formació i a la investigació del personal dependent de les institucions gestionades pel SVS, es regirà per les següents:  
Normes generals  
Primera  
El programa s'estructurarà en les següents modalitats:  
1. Borses de viatge  
2. Ajudes a publicacions  
3. Ampliació d'estudis  
4. Assistència a actes científics  
Segona  
En totes les modalitats se consideraran prioritàries les activitats relacionades amb les estratègies del Programa de Salut per a tots:  
a) Promoció d'hàbits saludables de vida  
b) Prevenció de riscs ambientals per a la salut  
e) Millora del sistema de cura de salut (informació, gestió i tecnologia sanitària).  
Així mateix, les activitats de formació sol·licitades hauran de mantenir relació amb el lloc de treball exercit pel sol·licitant.  
Tercera  
Hi podran sol·licitar aquestes ajudes en la forma i amb els requisits i condicions que per a cadascuna de les modalitats s'estableixen en els corresponents annexos:  
- El personal dependen de les institucions gestionades pel SVS i dels integrants de l'estructura administrativa, tant a l?àmbit dels serveis centrals d'aquest organisme com al de les tres delegacions o àrees de salut.  
- Els facultatius que estiguen realitzant la seua especialització professional mitjançant el sistema MIR en centres o unitats degudament acreditades per a la docència, gestionades pel SVS.  
Quarta  
Les sol·licituds s'adreçaran en els terminis que per a cada tipus d'ajuda s'especifica en els annexos, al Director del SVS (C/ de Roger de Llúria, 19. 46854 València). En cap cas seran preses en consideració les ajudes trameses amb posterioritat a la realització de l'activitat per a la qual se sol·licita.  
Els impresos i models normalitzats que en cada cas s'exigeixen, es proporcionaran a les delegacions del SVS a València (gran via de Ferran el Catòlic, 74), a Castelló (c. de l?Hort de Soguers, 12) i a Alacant (c. de Girona, 26), i a les administracions dels centres dels quals depenen els sol·licitants.  
Cinquena  
A les sol·licituds en tots els casos s'haurà d'adjuntar informe favorable del Gerent o Director de la institució a la qual pertanya el sol·licitant, en el qual es certificarà expressament el règim jurídic al qual pertany, requisits sense els quals no es tindrà en compte cap sol·licitud  
Sisena  
Les sol·licituds seran examinades per una comissió d'avaluació composta pel Secretari General del SVS, el Director per a la Gestió de Primera Atenció i Promoció de la Salut, el Director per a la Gestió d'Assistència especialitzada, el Director per a la Gestió de Personal i un membre de la Direcció per a la Gestió de Personal, que hi exercirà com a secretari. Aquests membres elevaran al Director del SVS, per a la seua aprovació la proposta d'ajudes concedides o denegades i també la quantia del seu import  
Setena  
Les decisions de la comissió es comunicaran individualment als interessats i especificaran la quantia de l'ajuda.  
Vuitena  
Les ajudes es concediran als sol·licitants amb càrrec als pressuposts dels centres de despesa corresponents. L'aplicació es realitzarà d'acord amb les normes generals que en cada cas regulen les despeses en els susdits centres i d'acord amb la normativa vigent.  
Novena  
La percepció d'ajudes que inclouen les despeses de desplaçament i allotjament exclou el dret a la percepció de les indemnitzacions per causa del servei previstes en el Decret 200/1985, de 23 de desembre del Consell de la Generalitat Valenciana.  
Deu  
En acceptar les ajudes concedides, els sol·licitants es comprometen a trametre, en el termini establert als annexos, una memòria sobre l'activitat formativa realitzada  
Onze  
El sol·licitant haurà de declarar que no ha percebut cap quantia, d'entitats públiques o privades destinades a finançar les activitats formatives per a les quals se sol·licita ajuda econòmica a l?empar d'aquesta resolució.  
València, 30 de maig de 1990. - El Director del SVS: L. Felipe Martínez Martínez.  
ANNEX I  
Borses de viatge  
Objectiu Facilitar l?estada en centres nacionals o estrangers, distints d'aquell en el qual s'exerceix, amb la finalitat d'adquirir coneixements i experiències que permeten desenvolupar noves tècniques i procediments assistèncials.  
Normes  
Primera. Les sol·licituds inclouran els següents documents:  
1. Sol·licitud d'ajuda.  
2. Curriculum vitae  
3. Informe favorable del gerent o director.  
4. Certificat o carta d'admissió del director del centre on se vulga efectuar l?estada.  
Segona. Us sol·licituds es presentaran com a mínim amb un mes de temps previ a l'estada que se vol efectuar.  
Tercera. Dintre dels dos mesos següents a la finalització de l?estada, l?interessat trametrà al Director del SVS una memòria explicativa de les activitats exercides durant aquesta, i al mateix temps un certificat de la direcció o responsable del centre on s'haja efectuat l?estada.  
ANNEX II  
Ajuda a publicacions  
Objectiu. Concessió d'ajuda per a publicacions de llibres i articles en revistes científiques o professionals, i per a l?elaboració de tesis doctorals i tesines de llicenciatura.  
Normes:  
Primera. Les sol·licituds inclouran els següents documents:  
1. Sol·licitud d'ajuda  
2. Curriculum vitae  
3. Informe favorable del gerent o director  
4. Separata o documentació acreditativa de l'acceptació per la revista o editorial per a la seua publicació.  
5. Pressupost  
6. Altres finançaments, si n'hi havia.  
Segona. La sol·licitud es podrà efectuar en qualsevol moment, sempre que es dispose dels documents especificats en el punt 4 de la primera norma.  
Tercera. L'import de l'ajuda inclourà només les despeses de l?obtenció de bibliografia, mecanografiat, suport informàtic, elaboració de gràfics i despeses de publicació si les hi havia.  
Quarta. Els sol·licitants que obtinguen finançament en ser aprovades les seues sol·licituds, es comprometen a citar en la publicació editada, que aquesta ha estat objecte d'ajuda econòmica per part del SVS.  
ANNEX III  
Ampliació d'estudis  
Objectiu: Facilitar la formació dels professionals del SVS mitjançant ajuda per a la realització de cursos.  
Normas:  
Primera. Es podran sol·licitar ajudes per a la realització de cursos de formació continuada, d'especialització, d'obtenció de diploma, etc. de matèries relacionades amb l'assistència sanitària o amb l'administració sanitària.  
Segona. Les sol·licituds inclouran els següents documents:  
1. Sol·licitud d'ajuda  
2. Curriculum vitae  
3. Informe favorable del gerent o director  
4. Objectius i programa de l'activitat.  
5. Certificat o carta d'admissió de l?organització del curs.  
6. Pressupost  
Tercera. Les sol·licituds es presentaran amb un mes de temps previ a l?inici del curs, com a mínim.  
Quarta. Dintre dels dos mesos següents a la finalització del curs, l?interessat trametrà al Director del SVS, una memòria explicativa de les activitats realitzades a la qual s'adjuntarà l'informe final o certificat dels directius o professors del curs.  
ANNEX IV  
Assistència a actes científics  
Objectiu: Potenciar i facilitar l'assistència a congressos, simposiums i reunions científiques del personal del SVS.  
Normes:  
Primera. Es podran concedir ajudes per a l'assistència a actes científics en els quals el sol·licitant participe activament (presentació de comunicacions, ponències, conferències, etc.), i també per a l'assistència sense participació activa.  
Segona. Quan l'assistència implique participació activa en la reunió científica, es podrà sol·licitar una ajuda que comprenga les despeses d'inscripció i d'allotjament i desplaçament en classe turista.  
Quan es tractarà d'assistència sense participació activa, la borsa de viatge només cobrirà les despeses d'inscripció.  
Tercera. Les sol·licituds inclouran els següents documents:  
1. Sol·licitud d'ajuda.  
2. Curriculum vitae.  
3. Informe favorable del gerent o director  
4. Programa de la reunió a la qual se vol assistir.  
5. Resumen de la comunicació, ponència o conferencia, amb la qual s'hi participa.  
6. Document acreditatiu de l'acceptació de la comunicació, per part dels organitzadors de la reunió científica.  
7. Presupost  
Quarta. Les sol·licituds s'hauran de presentar amb dos mesos d'antelació a la celebració de la reunió científica, (llevat del document 6 de la norma tercera, el qual es trametrà en el moment que se dispose, però en qualsevol cas, en el termini de 30 dies des de la realització de la reunió a la qual es vulga assistir).